Author: administrator
Last saved by: viktoria.radvanska
Company: Abyss

Predkladacia správa

 
 
Ministerstvo zahraničných vecí Slovenskej republiky predkladá na rokovanie vlády SR materiál - Správu o prioritách vyplývajúcich z Legislatívneho a pracovného programu Európskej komisie (EK)  na rok 2012 pre Slovenskú republiku, ktorý vypracoval v spolupráci s ostatnými ústrednými orgánmi štátnej správy a Stálym zastúpením SR pri EÚ v Bruseli.
 
Materiál stručne približuje Legislatívny a pracovný program Európskej komisie (EK) na rok 2012, ktorého cieľom je informovať členské štáty ako aj inštitúcie EÚ o  prioritných oblastiach a plánovaných iniciatívach v nasledujúcom roku. V tejto súvislosti materiál identifikuje prioritné oblasti SR a poskytuje základný prehľad o tom, ako korešpondujú strategické iniciatívy EK so zámermi vlády SR.
 
Súčasťou materiálu bola v uplynulých rokoch tabuľka s konkrétnymi legislatívnymi iniciatívami EK spolu s ich prioritizáciou z pohľadu našich ústredných orgánov štátnej správy. Od roku 2011 je tabuľka zverejňovaná na stránke MZV SR.
 
V uznesení k materiálu MZV SR navrhuje zmenu termínu jeho predkladania. Legislatívny a pracovný program EK bol v posledných dvoch rokoch schválený v Európskom parlamente (EP) až v novembri, následne je preložený do národných jazykov a posudzovaný ústrednými orgánmi štátnej správy. Z týchto dôvodov nie je možné dodržať termín jeho predloženia na rokovanie vlády SR do 30. novembra, ktorý MZV SR navrhuje zmeniť na 28. februára. Nová prax by mala viesť k tomu, že MZV SR bude v jednom termíne predkladať Správu o členstve ako hodnotiaci dokument i Správu o prioritách na nasledujúci rok ako výhľadový dokument v súlade so záväzkami vyplývajúcimi z  ústavného zákona o spolupráci NR SR a vlády SR v záležitostiach EÚ.
 
Predkladaný materiál nemá finančný, ekonomický, environmentálny vplyv, ani vplyv na zamestnanosť a podnikateľské prostredie.